Document ID: 32012R0709

RÅDETS GENNEMFØRELSESFORORDNING (EU) Nr. 709/2012
af 2. august 2012
om gennemførelse af forordning (EU) nr. 267/2012 om restriktive foranstaltninger over for Iran
RÅDET FOR DEN EUROPÆISKE UNION HAR -
under henvisning til traktaten om Den Europæiske Unions funktionsmåde,
under henvisning til forordning (EU) nr. 267/2012 (1), særlig artikel 46, stk. 1 og 2, og
ud fra følgende betragtninger:
(1)
Den 23. marts 2012 vedtog Rådet forordning (EU) nr. 267/2012.
(2)
Rådet finder, at visse personer bør fjernes fra listen over fysiske og juridiske personer, enheder og organer, der er omfattet af restriktive foranstaltninger, jf. bilag IX til forordning (EU) nr. 267/2012, og at oplysningerne om visse enheder bør ændres.
(3)
Efter den beslutning, der er truffet af FN's Sikkerhedsråds udvalg, som er nedsat ved resolution 1737 (2006), bør to personer og en enhed fjernes fra listen i bilag IX til forordning (EU) nr. 267/2012 og i stedet opføres på listen over fysiske og juridiske personer, enheder og organer, der er omfattet af restriktive foranstaltninger, i bilag VIII til den pågældende forordning.
(4)
Listerne i bilag VIII og IX til forordning (EU) nr. 267/2012 bør derfor ændres i overensstemmelse hermed.
(5)
For at sikre, at foranstaltningerne i denne forordning er effektive, bør den træde i kraft på dagen for offentliggørelsen -
VEDTAGET DENNE FORORDNING:
Artikel 1
De personer, der er opført på listen i bilag I til nærværende forordning, slettes på listen i bilag IX til forordning (EU) nr. 267/2012.
Artikel 2
I bilag IX til forordning (EU) nr. 267/2012 erstattes oplysningerne om de enheder, der er omhandlet i bilag II til nærværende forordning, med de oplysninger, der er nævnt i bilag II til nærværende forordning.
Artikel 3
De personer og den enhed, der er opført på listen i bilag III til nærværende forordning, slettes på listen i bilag IX til forordning (EU) nr. 267/2012 og opføres i stedet på listen i bilag VIII til forordning (EU) nr. 267/2012 som ændret ved de oplysninger, der er nævnt i bilag III til nærværende forordning.
Artikel 4
Denne forordning træder i kraft på dagen for offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 2. august 2012.

Labels: 18
5